ສຫລ ແລະພັນທະມິດ ເຕືອນພາຍນອກ ບໍ່ໃຫ້ແຊກແຊງ ຢູ່ ລີເບຍ (ສະໄລດ໌/ວີດີໂອ)
ສະຫະລັດ ​ແລະ​ພັນທະ​ມິດ ​ຈາກ​ຢູ​ໂຣບ 4 ປະເທດ ໄດ້ເຕືອນ​ບໍ່ໃຫ້ພາຍນອກ ​ເຂົ້າແຊກແຊງ ຢູ່ໃນປະເທດລີ​ເບຍ.
ສະຫະລັດ ແລະພັນທະມິດທີ່ສຳຄັນ 4 ປະເທດຈາກຢູໂຣບ ໄດ້ເຕືອນຕໍ່ການເຂົ້າແຊກແຊງຈາກພາຍນອກ ຢູ່ລີເບຍ ກະຊວງຕ່າງປະເທດສະຫະລັດ ພ້ອມດ້ວຍອັງກິດ ຝຣັ່ງ ເຢຍຣະມັນ ແລະ ອີຕາລີ ໄດ້ອອກຖະແຫລງການສະບັບ ນຶ່ງໃນວັນຈັນວານນີ້ ເວົ້າວ່າ ການປະຕິບັດງານໃດໆກໍ ຕາມຈາກພາຍນອກ ເຮັດໃຫ້ຄວາມແຕກແຍກໃນລີເບຍຊຸດໂຊມລົງຕື່ມ ແລະບ່ອນທຳ ລາຍຕໍ່ປະຊາທິປະໄຕ ບັນດາຫ້າປະເທດພັນທະມິດ ໄດ້ປະນາມຢ່າງແຮງຕໍ່ການສູ້ລົບ ຢູ່ໃນບັນດາຫົວເມືອງ ໃຫຍ່ໆເຊັນວ່າ ນະຄອນ Tripoli ແລະ Benghazi ໂດຍສະເພາະຢູ່ໃນເຂດທີ່ປະຊາ ຊົນອາໄສຢູ່ ແລະຮຽກຮ້ອງໃຫ້ທຸກພັກຝ່າຍຮັບເອົາການຢຸດຍິງແລະ ຮ່ວມກັນສ້າງຕັ້ງ ລັດຖະບານທີ່ຮວມທັງທຸກພັກຝ່າຍ ລີເບຍໄດ້ເກີດຄວາມວຸ້ນວາຍ ນັບຕັ້ງແຕ່ໄດ້ມີການຂັບໄລ່ຈອມຜະເດັດການ Moam- mar Gadhafi ໃນປີ 2011 ເປັນຕົ້ນມາ ກຸ່ມອິສລາມຫົວຮຸນແຮງຕິດອາວຸດຫລາຍກຸ່ມ ພາກັນຍາດແຍ່ງເອົາອຳນາດໂດຍ ໃຊ້ ຄວາມຮຸນແຮງ ພັກຝ່າຍທີ່ເປັນຄູ່ແຂ່ງ ຕ່າງກໍເລືອກເອົານາຍົກທີ່ເປັນປໍລະປັກ ແລະ ລັດຖະບານຊົ່ວຄາວ ກຳລັງດີ້ນລົນຕໍ່ສູ້ ໃນການຈັດຕັ້ງການຮັກສາຄວາມປອດໄພ ຄວາມຮຸນແຮງໃນນະຄອນ Tripoli ແລະ Benghazi ໄດ້ເຮັດໃຫ້ຫລາຍປະເທດ ພາ ກັນຍົກຍ້າຍປະຊາຊົນ ແລະນັກການທູດຂອງຕົນ ອອກຈາກລີເບຍ